O industrie altădată puternică se prăbușește în țara care găzduiește peste un milion de români. Producția, la cel mai jos nivel din ultimii 70 de ani
După ce guvernul italian și-a propus să depășească pragul de 1 milion de mașini produse anual, realitatea a demonstrat contrariul. Anul 2024 a fost marcat de un declin sever al industriei auto italiene, cauzat în principal de scăderea producției la fabricile grupului Stellantis. În loc de progres, industria auto a ajuns la cifre similare celor din 1956, cu doar 475.090 de mașini produse, în scădere cu aproape 37% față de cele 751.384 din 2023.